recursal/SuperWikiNEXT-32B huggingface dataset:
**Fuensaldaña** [FŬensalDAnja] estas municipo en la centro de la provinco Valadolido, en la regiono Kastilio-Leono, Hispanio. Ĝi apartenas al komarko *Montes Torozos* en la centrokcidento de la provinco, sed ankaŭ atribuita al apuda *Campiña del Pisuerga*. *Fuensaldaña* estas etimologie komprenebla kiel *Fonto de Saldaña* alude al Saldaña, urbo de la najbara provinco Palencio aŭ familinomo devena de tie.

Fuensaldaña en la provinco Valadolido.
La *Campiña del Pisuerga* de la provinco Valadolido, helblue, nordocentre.
La kastelo.
La preĝejo.
La placo.

Geografio
---------

Ĝia municipa teritorio estas formata de la loĝlokoj Fuensaldaña, Los Viñales kaj El Molar, okupas totalan areon de 25,09 km² kaj laŭ la demografia informo de la municipa censo fare de la INE en 2021, ĝi havis 1 996 loĝantojn. Ĝi ne perdis tiom da loĝantoj kiel aliaj samregionaj loĝlokoj dum la 20-a jarcento pro migrado al urbaj areoj, sed male ĝi pliiĝis pro sia proksimeco al la provinca ĉefurbo. Ĝi distas nur 12 km de Valadolido, provinca ĉefurbo, kaj 9 km de Cigales, komarka ĉefurbo.

Ĝi limas kun Valladolid, Mucientes, Cigales, kaj Villanubla, ĉiuj samprovincaj. Ĝia municipa teritorio estas trapasata de la aŭtoŝoseo *Autovía de Castilla A-62*.

Historio
--------

Iam estis setlejo de Vakceoj. En Mezepoko okazis reloĝado. La areo apartenis al la Regno Leono kaj poste al la Regno Kastilio. Jam en la 12-a jarcento, la tiam nomita Fuent Saldania, ekkonstruis sian unuan kastelon. En 1520 la komunumanoj okupis la kastelon, kaj la 17an de Decembro tiujare la *Junta de las Comunidades de Valladolid* fidis ties tenadon al Pedro Cisneros (vidu artikolon Milito de la Komunumoj de Kastilio). Filipo la 2-a nomumis unua grafo de Fuensaldaña na Juan Pérez de Vivero, pro la servo farita en Flandrio.

Tradiciaj enspezofontoj estis agrikulturo (cerealoj: tritiko, sekalo kaj ĉefe vinproduktado) kaj brutobredado kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado).

De la historia pasinteco restis vizitindaj vidindaĵoj el kiuj menciindas la kastelo kun impona ĉefturo kaj kvar cilindraj angulturoj (estis provizora sidejo de la regiona parlamento en moderna epoko); kaj la preĝejo de la 13-a al la 16-a jarcento gotik-mudeĥara kun ĉefretablo de baroka stilo.

Vidu ankaŭ
----------

* Municipoj de la provinco Valadolido

Notoj
-----


* Fuensaldaña en la Vikimedia Komunejo (Multrimedaj datumoj)
* Kategorio Fuensaldaña en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 764425
* LCCN: n96081795
* VIAF: 123321573
 |
**Fuenmayor** [fŭenmaĜOR] estas urbeto kaj municipo de Rioĥo (norda Hispanio), nome en la norda Komarko de Logronjo kun ĉefurbo en la provinca kaj regiona ĉefurbo Logronjo. Ĝi estas inter la rivero Ebro kaj la nacia ŝoseo N-232, ĉe la fervojo Castejón-Bilbao, kio estas strategia loko kiu helpis ties disvolvigon. La loknomo *Fuenmayor* estas etimologie komprenebla kiel *Granda Fonto*.

La municipa teritorio de Fuenmayor, en la nordo de la regiono.

Geografio
---------

Ĝi estas inter la rivero Ebro (norde) kaj la komunikvojaro formita de la nacia ŝoseo N-232 kaj preskaŭ paralela aŭtoŝoseo A-12 kiuj servas al trafiko orient-okcidente ĉe la fluejo de la rivero Ebro. Laŭ la regiona LR-137 oni alvenas sude al Navarrete kaj laŭ la regiona LR-251 norden al Alavo en la provinc- region-lima Lapuebla de Labarca.

Historio
--------

Fuenmayor.
Palaco Fernández Bazán.
Fuenmayor estis citita por la unua fojo en la 11-a jarcento, en dokumento per kiu la reĝino Estefanía donis la lokon kaj aliajn al la Monaĥejo de Santa María la Real de Nájera. Sed restaĵoj de keltiberoj kaj romianoj indikas, ke jam estis loĝado antaŭe, kaj oni scias, ke en la jaro 567 ĝi estis submetita kun Nájera kaj ties influsfero fare de la gota reĝo Leovigildo. En la 17-a jarcento la lokanoj aĉetis la sendependecon el loko al kiu ĝi apartenis, nome Navarrete, kontraŭ 6 600 dukatoj.

En 1784 okazis en Fuenmayor kaj pli precize ĉe Francisco Tobía y Ubago, la fondaj kunsidoj de la Reĝa Ekonomia Societo de Rioĥo, kiu estis unu el societoj de amikoj de la lando fonditaj en la 18-a jarcento kongrue kun la idealoj de la Klerismo.

La ekonomia disvolvigo okazis en la 19-a jarcento, paralele al la konstruado de grandaj vinkeloj kaj la fervojo paralela al la rivero Ebro, pro kio establiĝis aparta domaro nome La Estación pli proksime al Alavo kaj Lapuebla de Labarca ol al Fuenmayor mem.

Aktualo
-------

La rura elmigrado okazis ĝenerale en multaj apudaj loĝlokoj laŭlonge de la 20-a jarcento, sed en Fuenmayor tute male, pro proksimeco al la provinca kaj regiona ĉefurbo kaj al la ĉefaj komunikvojoj oni plialtiĝis el 2 358 loĝantoj ĝis nunaj 3 200. 

La ekonomio estas bazata ĉefe sur la brutobredado, agrikulturo (25 vinkeloj aligitaj al la protektita devennomo de vino Rioja, kaj turismo. Estas ankaŭ industrioj pri ligno kaj ceramiko. 

Vizitindaĵoj estas la preĝejo, tri ermitejoj, kvin palacoj ktp.

Bildoj
------

* Preĝejo de Sankta MariaPreĝejo de Sankta Maria
* Preĝejo de Sankta MariaPreĝejo de Sankta Maria
* Ermitejo de KristoErmitejo de Kristo
* Ermitejo de KarmenErmitejo de Karmen
* Ermitejo de Sankta MartenoErmitejo de Sankta Marteno
* Palaco Fernández BazánPalaco Fernández Bazán
* Palaco de la Markizo de TeránPalaco de la Markizo de Terán
* Palaco Renesanca, Mayor Alta 20Palaco Renesanca, Mayor Alta 20
* Palaco de Urban del CampoPalaco de Urban del Campo

Vidu ankaŭ
----------

* Municipoj de Rioĥo

Notoj
-----


|  |  |
| --- | --- |
| Bibliotekoj | * PeEnEo: 796520
* GND: 4086559-9
* LCCN: n79093578
* VIAF: 141883049
 |
La **heroda dinastio** (40 a.K.-92) aŭ **Herodoj** estis judia dinastio de idumea fonto. Plej regantoj de ĉi tiu dinastio regis en la nunaj Palestino kaj Israelo, sed iuj en Ĥalkis. La lasta heroda reĝo de Izraelio estis Herodo Agripo la 2-a.

Malkiel la Makabeoj, la Herodoj subtenis klare religiajn esprimojn de pagana kulturo, sed ili mem estis judoj.

Oni ofte uzas la termo "heroda" kiel indiko de periodo, speciale rilate al Palestino.

Ekonomio
--------

La Herodoj ne daŭrigis la makabean politikon de preventi ŝuldosklavecon. La plejmulto de ili ankaŭ tre impostis la malriĉan popolon, do multajn subulojn fariĝis pro ŝuldoj sklavoj. Tamen, Herodo la Granda kaj Herodo Antipa ankaŭ provis plaĉi al siaj judaj subuloj. Tio ne estis vera pri Arĥelao. Filipo, kies subuloj plejmulte estis paganoj, povis havi pli malaltajn impostojn.

Antaŭ Herodo la Granda, la plej ofta okupo en Judio estis libera, sendependa farmisto. Herodo la Granda donis vastajn terenojn al siaj familianoj kaj amikoj, kreonte la "herodan aristokration" kaj plimalriĉigante la judan popolon. La novaj aristokratoj posedis la agrikulturajn kampojn, kie la malriĉaj farmistoj laboris.

Rilato kun subuloj
------------------

Ĉi tiu dinastio ĝenerale ne estis tre populara inter kaj judoj kaj samarianoj. Sed iel la heroda dinastio ebligis ian eprimon de judismo kaj juda identeco en roma vasaloŝtato, kiu certe estis atingaĵo.

Sed la Herodoj estis relative popularaj inter la paganoj en la lando. Ili finfine denove havis regantojn kiuj afirmis iliajn kulturo kaj, iome, religio. La heroda dinastio nome subtenis la imperia kulto, ekzemple per refonditaj urboj kiel Sebaste, Cezareo Mara, Cezareo de Filipo, Tiberias kaj Julia.

Vidu ankaŭ
----------

* Historio de Israelo

Referencoj
----------

1. ↑  Sean Freyne, "Archaeology and the Historical Jesus", James H. Charlesworth, *Jesus and Archaeology*, 79.
2. ↑  Yizhar Hirschfeld, "Ramat Hanadiv and Ein Gedi: Property and Poverty in Judea before 70", en James H. Charlesworth, *Jesus and Archaeology*, 384.

* Kategorio Heroda dinastio en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 546228
* LCCN: sh97008367
* VIAF: 56151776820218012640, 3268155832963933490002 317286637, 56151776820218012640, 3268155832963933490002
* BNF: 12007374h
* NLA: 61544553
 |
**George ADAMSON** (naskiĝis la 3-an de februaro 1906 en Dholpur en federacia ŝtato Raĝastano, Barato, mortis la 20-an de aŭgusto 1989 en Kenjo) estis brita naturesploristo.

Li vizitis Kenjon en 1924 unuafoje. Li eklaboris en 1938 ĉe „Kenia Game Department" kiel sovaĝgardisto kaj gvidis safariojn. Li geedziĝis en 1944 kun Friederike-Viktoria Bally (nask. Gessner), kiun li nomumis Joy.

Adamson trovis en 1956 tri leonidojn, kies patrino estis murdpafita. Ili hejmenportis la bestojn. Post ses monatoj, oni vendis la du pli grandajn al la Zoo de Roterdamo. La plej malgranda leonino, Elsa, restis ĉe la familio Adamson. En aĝo de du jaroj, ili komencis ties longtempan sovaĝigon. Edzino de George Adamson notis sorton de Elsa detale kaj uzis tiujn notojn por verkado de la libro *Born Free*. La enspezo de la libro estis transdonita preskaŭ plene al „Elsa Wild Animal Appeal", bestoprotekta organizaĵo. Kiam Elsa, post sia fina liberigo revenis kun siaj tri idoj al Adamson-oj, estiĝis la dua libro *Living Free*. BBC filmis la historion de Elsa.

Adamson ĉesigis la laboron kiel sovaĝgardisto en 1963 kaj poste dediĉis sian vivon al observado kaj esplorado de la leonoj.

Adamson mortis en la Nacia Parko Kora fare de somaliaj kaŝ-ĉasistoj. Lia edzino mortis en 1980, ankaŭ ŝin oni murdis.


|  |  |
| --- | --- |
| Bibliotekoj | * PeEnEo: 283466
* GND: 118646958
* LCCN: n50037544
* VIAF: 10639365
* ISNI: 0000 0001 1487 6781
* SUDOC: 224768883
* BNF: 12721181d
* NDL: 00430993
* NKC: jn20000700006
* ICCU: CFIV096729
 |
**Georg Peter WEIMAR** (naskiĝinta la 16-an de decembro 1734 en Stotternheim, mortinta la 19-an de decembro 1800 en Erfurto) estis germana muzikisto.

Vivo
----

Jam kiel knabo li montris talenton por muziko kaj trejnitis fare de la lerneja instruisto de Stotternheim kanti kaj ludi diversajn instrumentojn. Kiam li komencis la frekventon de la Konsilantargimnazion erfurtan Jakob Adlung mem iĝis ties instruisto: li enkondukis la junan Weimar en ĉiujn fakojn de la arto. En 1758 Weimar iĝis ĉambromuzikisto kaj kortega kantoro en Zerbst kaj amikiĝis kun Carl Friedrich Christian Fasch, kiu konsiladis lin. Ĉe Göckh li perfektigis sian viononludkapablon. Post ses jaroj Weimar iĝis kantoro ĉe la Andreo-kirko kaj ekster tio samloke muzika direktoro kaj nomumitis en 1776 muzikmajstro. Ĉe sia iama gimnazio li gvidis la kantohorojn. En 1799 rompiĝis lia kruro kaj eksaniĝetinte, tuj post la unuaj reiradoj surstraten, sledo terenfaligis lin. Tial li devis la reston de la vivo restadi hejme.

Graveco
-------

En Erfurto li estis en la centro de ĉia ajn muzika vivo kaj aranĝis por la filo Johann Daniel propran notpresejon kiu iĝis en la 19-a jarcento kortega eĉ. Kiel komponisto li famiĝis tre per ekleziaj korusaĵoj, kantatoj kaj motetoj kun orkestra akompano. Lia esprimpovo ne devancis la normojn tiutempajn kaj restis tute belsona kaj sensurpriza komponistilo.

Fonto
-----

* „Weimar, Georg Peter" fare de Robert Eitner ĉe: Allgemeine Deutsche Biographie, volumo 41 (1896), p. 500, (tie ĉi interrete)

Eksteraj ligiloj
----------------

* Kategorio Georg Peter Weimar en la Vikimedia Komunejo (Multrimedaj datumoj)

* Informoj pri Georg Peter Weimar en katalogo de la Germana Nacia Biblioteko (germane)
* Verkoj ĉe DDB Arkivigite je 2016-04-10 per la retarkivo Wayback Machine
18a-jarcenta Londono, fare de William Hogarth.
La **Georga epoko**, (angle *Georgian era*), estas periodo en la Historio de Unuiĝinta Reĝlando el 1714 ĝis ĉirkaŭ 1830–37, nomita laŭ la Hanovraj reĝoj Georgo la 1-a, Georgo la 2-a, Georgo la 3-a kaj Georgo la 4-a. La sub-periodo nomata Regenta epoko estis difinita pere de la regenteco fare de Georgo la 4-a kiel Princo de Kimrio dum la malsano de lia patro Georgo la 3-a. La difino de Georga epoko estas ofte etendita por inkludi la relative mallongan regadon de Vilhelmo la 4-a, kiu finis per sia morto en 1837. La transiro al la Viktoriana epoko estis karakterizita en religio, sociaj valoroj kaj arto per ŝanĝo en tono el raciismo al romantikismo kaj mistikismo.

La termino "Georga" estas tipe uzata en la kuntekstoj de socia kaj politika historio kaj arkitekturo. La termino "Aŭgusta literaturo" estas ofte uzata por Aŭgusta teatro, poezio kaj prozo en la periodo 1700-aj ĝis 1740-aj jaroj. La termino "Aŭgusta" referencas al agnosko de la influo de la Latina literaturo el la antikva Romia Respubliko.

La termino "Georga epoko" ne estas aplikita al la epoko de la du dudekjarcentaj britaj reĝoj de tiu nomo, nome Georgo la 5-a kaj Georgo la 6-a. Tiuj periodoj estas simple referencataj kiel Georgaj, sed ne kiel Georga epoko.

Notoj
-----

1. ↑  John Steven Watson George III King of Great Britain.
2. ↑  Roger D. Lund, *Ridicule, Religion and the Politics of Wit in Augustan England* (Ashgate, 2013), ch. 1.
3. ↑

* Kategorio Georga epoko en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 724411
 |
La **Argentina Poŝtkodo** (**AP**) aŭ en hispana **Código Postal Argentino** (**CPA**) estas sistema kiu enhavas serion de kodoj de urboj de Argentino uzitaj por la poŝta servo. Ties aktuala konsisto ekis en 1998 kaj estas komplemento de la poŝtkodoj uzitaj ĝis tiam. Tiu kodo estas uzita sendistinge de ĉiu ajn poŝta entrepreno kiu funkciu en Argentino kaj kunekzistas kun la sistemo antaŭe uzita.

La CPA estas komponita de ok karakteroj:

* Unu litero identiga de la provinco, laŭ la normo ISO 3166-2:AR.
* Unu cifero de 4 numeroj kiu identigas la urbon, vilaĝon aŭ kvartalon.
* Unu kombino de tri literoj kiu identigas la flankon de dombloko.

La kvar numeroj kiuj identigas la urbon, vilaĝon aŭ kvartalon pluhavas plej ofte la ciferon jam uzita antaŭe. Tiuj urboj kun malpli ol 500 loĝantoj havas CPA en kiu oni forigas la 3 finajn numerojn.

Notoj
-----

1. ↑  
 ¿Cómo está compuesto el CPA?, alirita la 13an de marto de 2014, Correo Argentino.

Eksteraj ligiloj
----------------

* Correo Argentino, oficiala poŝta servo de la Respubliko Argentino
* Poŝtkodoj de Argentino Arkivigite je 2014-05-16 per la retarkivo Wayback Machine
* Serĉilo de Poŝtkodoj de Argentino
Dolgozó Nő (Laboranta Virino) estis monata ilustrita hungarlingva socia-politika kaj kultura revuo de Landa Virinkonsilantaro de Rumana Socialista Respubliko en Kluĵo de 1945.

Redaktoroj
----------

Ĝiaj ĉefredaktoroj estis Mária Berde, Anna Látó, Irén Orosz, de 1954 Blanka Erős, de 1973 Turósné Irma Jakab.

Kunlaborantoj
-------------

Multaj verkistoj, poetoj, publicistoj kaj raportistoj partoprenis en ĝia redaktado, inter aliaj: Lajos Jordáky, Lili Marton, Ilona Varró, Lajos Erdélyi, Gáspár Tamás, Mária Tamás, István Asztalos, Olga Nagy, Lajos Létay, József Lázár, Sándor Kányádi, Béla Jánky, István Korda, Erzsébet Kovács, Zoltán Panek, Júlia Szilágyi, Árpád Páll, Csaba Lászlóffy. Ĝiaj grafikistoj estis Béla Gy. Szabó, pli poste András Vernes kaj Gusztáv Cseh. De januaro 1990 ĝi aperis titolita Családi Tükör kun ĉefredaktorino ĝis 1992 Magda József Kovács.

Fontoj
------

* Romániai magyar irodalmi lexikon

Eksteraj ligiloj
----------------

* Családi Tükör Arkivigite je 2007-10-17 per la retarkivo Wayback Machine
**Dolarpaĉjo,** origine hungare *Dollárpapa* estas nigra-blanka satira filmo en Hungario.

La historio okazas antaŭ la 1-a mondmilito, la filmo estis farita en la frua socialismo. Tiutempe estis signifa temo ironie prezenti la nobelojn.

Rolantoj
--------

* Iván Darvas, Dro Jenő Szekeres - juna juristo
* János Rajz, dolarpaĉjo, - pseŭdomilionulo
* Imre Ráday, instruisto
* Erzsi Somogyi, edzino de la instruisto
* Júlia Horváth, pli aĝa filino de la instruisto
* Tivadar Uray, departementestro
* Tivadar Horváth, filo de la departementestro
* József Tímár, urbestro
* Márta Fónay, edzino de la urbestro
* Sándor Tompa, ĉefjuĝisto
* Gyula Horváth (aktoro), kartludulo
* László Kabos, tajloro
* duarangaj rolantoj: Andor Balajthy, Tibor Benedek (aktoro), István Egri (aktoro), László Földényi, Jenő Herczeg, László Hlatky, Ervin Kibédi, Lenke Lorán, Lajos Mányai, József Máriáss, József Markos, László Misoga, Imre Pongrácz (aktoro), Nusi Somogyi, József Szendrő, Ernő Szabó (aktoro), Eszter Tamási kaj aliaj

Historio
--------

La urba instruisto ŝuldas en pluraj lokoj, tamen li ricevas ŝuldojn, ĉar li havas riĉan parencon en Usono. Juna juristo amindumas al fraŭlino de la instruisto, ankaŭ la juristo estas malriĉa, krome ne ŝatas labori, tamen ankaŭ li esperadas, ke alvenos la milionulo. Abrupte alvenas la pseŭdomilionulo, kiu fakte estis nur surstrata piediranta reklamo, li povis ŝpari monon nur tiom, ke li povas hejmenvojaĝi. Ankaŭ li esperas pli bonajn vivkondiĉojn. La juna juristo urĝe ekscias financan staton de la usonano, li tuj scias, ke la vero devas resti en sekreto. La bankisto vidanta la usonanon tuj donacas monon, same faras la ceteraj butikistoj. La instruisto estas nomumita direktoro, la juna juristo havas karieron en la politiko...

La prezento okazis antaŭ kelkajn monatojn de Hungara revolucio de 1956. La temo estas tia, ke la filmo neniam estis melpermesata, ĝi libere estas videbla ekzemple en interreto.

Fontoj
------

* la filmo hungare
* informoj hungare
* informoj hungare[*rompita ligilo*]


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Satelita bildo de la golfeto
La areo de la Dolardo antaŭ sia estiĝo. (La mapo estas el 1630)
Novaj polderoj en la Dolardo (helverda koloro)
La **Dolardo** (germane *Dollart*, nederlande *Dollard*) estas golfeto inter norda Nederlando kaj Germanio, je la maldekstra flanko de la estuaro de la rivero Emso. La plej granda parto sekiĝas dum malalta tajdo. Multaj akvobirdoj furaĝas tie.

La Dolardo verŝajne estiĝis inter 1219 kaj 1413, pro altiĝinta akvonivelo kaj kelkaj inundoj. Tamen, tio en la komenco ne estis vera problemo. La tero estis protektita per digoj. Sed dum la batalo inter la Vetkopers kaj Schieringers, du mezepokaj frisaj partioj, oni atakis kelkajn digojn. Kelkaj historiistoj opinias ke tiuj digoj kolapsis en 1413 kaj subakvigis la teron (Reiderland). En 1520 la Dolardo havis sian plej grandan areon. Inter tiam kaj la 19-a jarcento, oni parte reendigigis la Dolardon.

Nuntempe ĝi estas paradizo por ĉiaj birdoj kaj aliaj bestoj kiuj vivas apud la golfeto. La fondaĵo por protektado kaj ekzamenado de la pejzaĝo de la provinco Groningen, *Het Groninger Landschap,* organizas ekskursojn al la Dolardo ĉ. trifoje en la jaro.

Nederlando kaj Germanio ne agordas pri la preciza pozicio de la limo tra la golfeto.

Koordinatoj: 53° 17′ N 7° 10′ O﻿ / ﻿53.283 °N, 7.167 °O﻿ / 53.283; 7.167 (mapo)

* Kategorio Dolardo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 306581
* GND: 4070529-8
* LCCN: n97028057
* VIAF: 141830501
 |
**Lint** estas komputila programo por averti pri erar-gravedaj lokoj en C-programo.
La originala versio kreiĝis por la operaciumo Unikso, kaj poste diversaj aliaj versioj aperis kaj funkcias por aliaj operaciumoj, ekzemple Vindozo.

La sperto malantaŭ **lint** estas,
ke kelkaj konstruoj de C estas unuavide neklaraj kaj ofte signalas,
ke la verkinto skribis ion alian, ol li celis.
**lint** avertas pri tiaj lokoj. Multaj tiaj problemoj estis pro la manko de tipsekureco, funkcio-prototipoj, ktp, kaj postaj C-eskaj lingvoj kiel Java kaj C++ helpas malebligi tiajn problemojn. Ekzistas similaj iloj por atentigi pri eraroj en tiuj lingvoj.

Programoj ofte kaŭzas lavangon da erarmesaĝoj la unuan fojon kiam oni analizas ilin per lint. Multaj versioj permesas ke oni elektu malagnoski specifikajn erarojn, kiujn oni taksas ne tiom gravaj. Cetere, eblas marki la program-tekston per specialaj komentoj, por signali al **lint** (kaj al homa leganto), ke la verkinto konsciis pri tio, kion li faris.

Plimodernigita versio de la helpilo nomiĝas *splint*.
**Pál Gergely** [gergej], laŭ hungarlingve kutima nomordo **Gergely Pál** (malofte *Gergely Pál István*) estas hungara biokemiisto, profesoro, membro ordinara de Hungara Scienca Akademio (2010).

Pál Gergely  naskiĝis la 30-an de januaro 1947 en Debrecen.

Biografio
---------

Pál Gergely frekventis universitaton en sia naskiĝurbo inter 1965-1970, poste li komencis sian karieron en kuracista-kemia instituto de la universitato. En 1973 li doktoriĝis. Post 5 jaroj li esploris en Londono, en 1989 en Leuven. En 1987 li iĝis katedrestro en la unoversitato, baldaŭe li estis ankaŭ vicrektoro. Li okupiĝas precipe pri proteinoj, dume li partoprenas en redaktadoj de fakrevuoj *Biokémia* kaj *Acta Biochimica et Biophsica*. Li ricevis 4 premiojn inter 1999-2008.

Verkaro (elekto)
----------------

* *Partial phosphorylation of muscle phosphorylase I.: Fromation of a hybrid phosphorylase in vitro* (1974)
* *Platelet and leukocyte calmodulin: Isolation and characterization* (1981)
* *Kutatás és közlés a természettudományokban* (1999)
* *Synthesis and structure-activity relationships of C-glycosylated oxadiazoles as inhibitors of glycogen phosphorylase* (2009)

Fontoj
------

* biografio kun foto
**Pál Gegesi Kiss** [gegeŝi kiŝ], laŭ hungarlingve kutima nomordo **Gegesi Kiss Pál** estis hungara kuracisto, profesoro, membro ordinara de Hungara Scienca Akademio (1954). Lia edzino estis Erzsébet Forgács Hann.

Pál Gegesi Kiss  naskiĝis la 2-an de novembro 1900 en Hungara reĝlando, en Nagyszőlős (nuntempa Vinohradiv en Ukrainio), li mortis la 3-an de aprilo 1993 en Budapeŝto.

Biografio
---------

Pál Gegesi Kiss frekventis universitatojn en Kolozsvár kaj Budapeŝto. Li komencis sian kuracistan karieron en 1924 en la universitato, kie li instruis, esploris kaj kuracis. Li estis katedrestro inter 1946-1971, rektoro inter 1955-1961. Li okupiĝis precipe pri diversaj infanaj malsanoj. Li emeritiĝis en 1971. Li estis prezidanto de hungara Ruĝa Kruco inter 1957-1989. Li ricevis premion Kossuth en 1953, poste ankaŭ aliajn premiojn.

Verkaro (elekto)
----------------

* *Szív- és vérkeringési betegségek csecsemő- és gyermekkorban* (1953)
* *A betegség és gyógyítás* (1961)
* *Gyermekklinikai pszichopatológia* (1971)

Fontoj
------

* biografio kun pentraĵo
**Pál Halász** [halAs], laŭ hungarlingve kutima nomordo **Halász Pál** estis hungara juristo, altlerneja instruisto. Lia konata filo estis Péter Halász (aktoro).

Pál Halász naskiĝis la 29-an de majo 1914 en Budapeŝto, li mortis la 18-an de septembro 1963 en Pécs.

Biografio
---------

Pál Halász maturiĝis en gimnazio en sia naskiĝurbo en 1932, poste li akiris juran diplomon en Scienca Universitato Loránd Eötvös en 1936. Li estis advokato-kandidato (1936–1944), en 1943 li aliĝis al la neleĝa komunista partio. Dum la nazia erao li partoprenis en la subtera rezista movado. Gestapo arestis lin (1944–1945). Li havis plurajn ŝtatajn jurajn postenojn inter 1945–1951, dum li akiris advokatan diplomon en 1948. Li estis bibliotekestro en Pécs, pli poste li estis docento kaj katedrestro en Universitato de Pécs (ekde 1957 ĝismorte en instrua rango profesoro. Li kandidatiĝis ĉe Hungara Scienca Akademio en 1957 kaj li postmorte havis la doktoriĝan titolon (1967). Li ricevis 3 medalojn. Li edziĝis en 1938, lia edzino naskis 3 filojn en 1940, 1943 kaj 1946; li vidviĝis en 1952. Li mortigis sin.

Elektitaj kontribuoj
--------------------

* *Az önkormányzatok közigazgatása. Budapest önkormányzatának szerkezete.* (1948)
* *Rákosi Mátyás útmutatása és az állam- és jogelmélet* (1953)
* *Állam- és jogelmélet* (1953, plurfoje eldonita ĝis 1961)
* *Az államelmélet alapkérdései: állam, államtípus, államforma* (disertaĵo, 1956)
* *A jogi gondolkodás alakulása a Tanácsköztársaságban* (1959)
* *Bevezetés az állam- és jogtudományokba. 1–2.* (studenta lernolibro, kunaŭtoro, 1960, 1962, 1964, 1966)
* *Társadalom, állam, jog* (monografio, kunaŭtoro, 1963)
* *A normatívizmus és az elméleti jogtudomány* (monografio, disertaĵo, 1963)

Fontoj
------

* hungarlingva biografio
* hungarlingva biografio

Referencoj
----------

1. ↑

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 712564
* VIAF: 121472950
* ISNI: 0000 0000 8014 3271
* SUDOC: 244217920
 |
**Pál Gömöry** [gomori], laŭ la hungarlingve kutima nomordo **Gömöry Pál** estis hungara kemiisto, altlerneja instruisto, velisto, olimpiano.

Pál Gömöry naskiĝis la 23-an de aprilo 1936 en Budapeŝto, li mortis la 7-an de majo 2021 en Budapeŝto.

Biografio
---------

Pál Gömöry maturiĝis en gimnazio en sia naskiĝurbo, dum li estis sportema. Li akiris kemian diplomon en Scienca Universitato Loránd Eötvös en 1957. Ĝis sia emeritiĝo li estis asistanto, poste lektoro en la universitato, pli poste entreprenisto. Unu el liaj plej gravaj esplorregionoj estis produktado kaj uzo de humida acido, kiu estas grava en agrikulturo. La velistoj ankaŭ vidis la avantaĝojn de lia kemia scienco, ĉar li helpis per specialaj farboj pentradojn de velŝipoj. Li ricevis unufoje universitatan premion.

Sporta kariero
--------------

Pál Gömöry somerumadis ĉiujare en Tihany, kie li konatiĝis pri la velado. Ekde 1954 li estis velisto. Li estis hungara ĉampiono 11-foje ekde 1958 kaj li estis olimpiano en Hungario en la Somera Olimpiko 1968 sen medalo. Dum lia sporta kariero li konkursis en pluraj velŝipaj kategorioj kun variaj kunuloj. Li havis plurajn postenojn en la hungaraj vela kaj olimpika asocioj.

Fontoj
------

* hungarlingva biografio kun foto
* hungarlingva biografio kun foto
* hungarlingva biografio kun foto
* biografio angle kun foto

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 823735
 |



* Portalo pri Biografio
La **Kalvinana preĝejo** estas religia historia monumento en Hungario, iam en vilaĝo Mánd, nun jam en la subĉiela muzeo de Szentendre.

Historio
--------

En Mánd kalvinanoj konstruis lignan kirkon en la 1580-aj jaroj. La simpla ligna domo estis kovrita per argilo, poste li estis blankigita per kalko. La subĉiela muzeo en Szentendre estis fondita en 1972, iom poste la kalvinana preĝejo kun la aparta sonorilostablo estis transmetita en la subĉielan muzeon.

Konstruaĵo
----------

La preĝejo situas sola (same en la muzeo) kun aparta sonorilstablo. La konstruaĵo estas ekstere tre simpla kun 2 enirejoj. La tegmento estas tre kruta kaj kovrita per ŝindoj. Interne la plej mirinda estas la pentrita kasona plafono. La predikejo estas seslatera.

Fontoj
------

* hungare kun foto
* hungare kun fotoj

Interno
* PredikejoPredikejo
* SurskriboSurskribo
* Kasona plafonoKasona plafono


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Kantono Tiĉino** estas regiono en la sudo de Svislando, kie oni parolas itale. La regiono estas monteca kaj havas mediteranean klimaton. La regiono havas tre belan pejzaĝon, la lagoj *"Lago Maggiore"* kaj *"Lago di Lugano"* estas ĉirkaŭitaj per altaj montoj de la Alpoj. Tie estas rimarkinda nombro da konstruaĵoj en moderna stilo kaj samloke bele renovigitaj historiaj konstruaĵoj.

|  |
| --- |
| Bruŝirmiloj ĉe aŭtovojo inter Tiĉino kaj Milano, Mario Botta |
| PALAZZO MACCONI, Livio Vacchini |
| Bellinzona, CASA BIANCA e CASA NERA, 1987, Aurelio Galfetti |
| Locarno, LA SACRA FAMIGLIA, Guido Tallone, 1992, Locarno |
| Unufamilia domo el betono, frua verko de Mario Botta |
| Unufamilia domo el ruĝaj brikoj, M. BOTTA |
| Plurfamilia domo en Bellinzona, Livio Vacchini |
| Lugano, Konstruaĵo de Mario Botta |
|  |
|

Jam en 1936 la arkitektoj Rino Tami kaj Carlo Tami projektis la preĝejon *Chiesa del Sacro Cuore* kun multaj elementoj de moderna arkitekturo. Arkitekto Luigi Snozzi povis enkonduki pli da modernaj projektoj, malgraŭ granda kontraŭstaro, ĉar li estas ankaŭ politike engaĝita. Li ankaŭ estis majstro en la restaŭrado de tre malnovaj konstruaĵoj en la regiono de Tiĉino. Kun la arkitektoj Vacchini, Galfetti kaj aliaj kaj precipe kun Botta, la regiono fariĝis mondfama pro la multaj ekzemploj de la modernaj konstruaĵoj. Pluraj arkitektoj ankaŭ ricevis grandajn taskojn en eksterlando.

|  |
| --- |
| Mezepoka kastelo sur rokoj en Bellinzona |
| Panoramo super la lago kaj la urbo Lugano |
| En la urbo Lugano, la bordo de la lago |
|

Listo de arkitektoj el la regiono
---------------------------------

la listo estas farita surbaze de broŝuroj de *Ticino Turismo*

* Mario Botta
* Livio Vacchini
* Luigi Snozzi
* Aurelio Galfetti
* Guido Tallone
* Angelo BIANCI
* Rino TAMI
* Carlo TAMI
* Roberto BIANCONI
* Flora RUCHAT-RONCATI
* Ivo TRÜMPY
* Alberto CAMENZIND
* Mario CAMPI
* Franco PESSINA
* Niki PIAZZOLI
* Renzo MOLINA
* Fabio MUTTONI
* Silvano CACCIA
* Renato MAGGINETTI
* Michele ARNABOLDI
* Luca ORTELLI
* Emilio BERNEGGER
* Edy QUAGLIA
* Peter MÄRKLI
* Raffaele CAVADINI
* Dolf SCHNEBLI
* Tobias AMMAN
* Ivano GIANOLA
* Pietro BOSCHETTI
* Orlando PAMPURI

Urboj kaj vilaĝoj kun rimarkindaj konstruaĵoj
---------------------------------------------

* Bellinzona
* Mendrisio
* Locarno
* Lugano
* Mogno
La **Kalvinana preĝejo** estas religia historia monumento en urbo Lábatlan (Hungario).

Historio
--------

En Lábatlan estis konstruita katolika kirko en la 14-a aŭ 15-a jarcento, laŭ kelkaj arkeologoj pli frue. Estas mencio pri kirko Sankta Mikaelo el 1400. Dum dominado de turkoj la kirko ne ruiniĝis kaj en nekonata jaro la kalvinanoj akiris ĝin. En 1732 jam la kalvinanoj uzis ĝin. En 1788 oni konstruis la turon, kiu aspektas mezepoka, tamen nur novgotika. En 1894 la kirko plene estis trakonstruita, tial la mezepokaj partoj estis aŭ enmuritaj, aŭ malkonstruitaj. Depost arkeologia esploro restaŭrado okazis en 2001, ekde tiam denove estas videblak kelkaj mezepokaj elementoj.

Konstruaĵo
----------

La kalvinana kirko situas sola sur monteto. En la fasado meze la kvadrata turo plene reliefas, ĉe la anguloj du grandaj pilieroj estas videblaj. La enirejo funkcias tra la turo, tamen flanke kaj ne fasade, kiel kutime. La navo estas brikoforma kaj finiĝas en oklatera absido.Apud la turo oni konstruis ŝtuparejon al la galerio en 1894. Ankaŭ la absido havas pilierojn kaj mem la absido estas pli mallarĝa kaj pli malalta, ol la navo. Interne el la mezepoko nenio estas videbla. La internaj instalaĵoj estis faritaj en la 19-a jarcento.

Fontoj
------

* hungare kun fotoj
* hungare kun foto


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Heroica Ciudad de Tlaxiaco** - "heroa urbo Tlaxiaco" - estas unu el la 570 komunumoj de la meksika subŝtato Oaĥako (*Oaxaca*). La ĉefurbo de la komunumo havas la saman nomon. La ŝlosilnumero de la komunumo laŭ la INEGI, do laŭ la nacia geografia instituto estas 20 397.

Geografio
---------

Heroica Ciudad de Tlaxiaco apartenas al la distrikto Tlaxiaco al kiuj apartenas entute 35 komunumoj. Ĝi situas en la Miŝteka regiono de Oaĥako (regiono *Mixteca*), kiu apartenas al la nordokcidenta parto de la subŝtato. La komunumo havis en 2005 (lasta popolnombrado de la INEGI) 34587 loĝantojn. El tiuj estis 16205 viroj kaj 18382 virinoj. La komunumo havas surfacon de 343,20 kvadratkilometroj. La meza alteco estas 2040 metroj super la marnivelo. 

Situo de la koncerna distrikto kaj regiono interne de la subŝtato Oaxaca.

Sociogeografio
--------------

En la jaro 2000 (laŭ INEGI) en la komunumo vivis 8548 indiĝenoj. El tiuj 7025 aĝis pli ol 5 jaroj. Entute 7025 personoj estis dulingvaj (hispana kaj indiĝena lingvoj).

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Heroica Ciudad de Tlaxiaco Arkivigite je 2012-03-20 per la retarkivo Wayback Machine en *Enciclopedia de los Municipios de México* (hispane)
La **Kalvinana preĝejo** estas religia historia monumento en Hungario, en Kunszentmiklós.

Historio
--------

En la 1600-aj jaroj oni konstruis la unuan provizoran kalvinanan preĝejon de Kunszentmiklós. Tiutempe la loĝantoj apartenis al la kalvinanoj. En 1734 oni konstruis pli novan preĝejon, kiu jam havis ŝtonan fundamenton. Post 2 jardekoj alvenis permeso konstrui turon, kiu estis malalta. La nun videbla preĝejo konstruiĝis inter 1786-1792 (sed la kvadrata turo konstruiĝis jam pli frue en 1751), poste oni malkonstruis la malnovan. En 1819 la turo plialtiĝis, tial oni profitis ĝin ankaŭ la fajrobrigado por tuj ekvidi fajron, krome orgeno alvenis. Inter 1891-1911 episkopo Sándor Baksay konstruis la enirejan timpanon, li faris aliajn ŝanĝetojn, fine li establis novan orgenon. En 2002 la turo, en 2005 la navo renoviĝis.

Konstruaĵo
----------

La konstruaĵo situas sola laŭ placo, apude monumento pri la supre menciita Sándor Baksay estis konstruita en 2004. La fasado komenciĝas kun la turo, kies piedo estas la ĉefenirejo. Sur la muro estas memortabulo pri la inundoj. La sanktejo estas duonronda. Interne 2 galerioj estas videblaj.

Fontoj
------

* hungare kun multe da bildoj
* hungare kun foto
* hungare kun multe da bildoj

* Kategorio Kalvinana preĝejo (Kunszentmiklós) en la Vikimedia Komunejo (Multrimedaj datumoj)
**Pál Gregoriancz** [gregorianc], laŭ hungarlingve kutima nomordo kaj ortografio **Gregoriáncz Pál** estis kroata-hungara pastro, episkopo, historiisto, preposto, kanoniko.

Pál Gregoriancz  naskiĝis en ?, li mortis la 21-an de oktobro 1565 en Vieno.

Biografio
---------

Pál Gregoriancz naskiĝis ie en Kroatio. Komence li estis kanoniko en Zagrebo, poste en Eger. En 1548 li estis elektita episkopo de Pécs, sed li ne sidis en la seĝo, ĉar en la sekva jaro li iĝis preposto en Pozsony. Inter 1550-1554 li estis episkopo en Zagrebo, dume li pastriĝis en Romo, fine li iĝis episkopo de Győr. En 1565 li estis elektita ĉefepiskopo de Kalocsa, kiun li povis plenumi pro la venanta morto.

Elektitaj publikaĵoj
--------------------

* *Breviarium rerum Hungaricarum* (eldonita en 1746)
* *Mnemosynon, sive Prelati et Barones cum Officiis et residentiis aetate nostra A. C. 1558* (eldonita en 1798)
* *Quorum regum privilegia serventur et quorum non.* (eldonita en 1798)

Fontoj
------

* hungarlingva biografio (la teksto estas legebla maldekstre post klako al literoj G, GY kaj serĉante ĝin el la aboco-listo)
* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Pál Hoffmann,** laŭ hungarlingve kutima nomordo **Hoffmann Pál** estis hungara pastro, kanoniko, preposto, episkopo, abato, departementestro.

Pál Hoffmann  naskiĝis en 1614 en Hungara reĝlando en Szedikert (nuntempa Záhradné en Slovakio). Li mortis la 24-an de junio 1659 (la fontoj mencias malsamajn informojn pri la mortoloko).

Biografio
---------

Pál Hoffmann lernis helpe de jezuitoj en Nagyszombat, Vieno, Graz, fine en Romo, li finis la lernadon pri teologio en 1638. En la sekva jaro li pastriĝis. En 1642 li estis nomumita kanoniko de Esztergom, poste li havis la subajn titolojn aŭ postenojn:

* preposto en 1644
* abato en Visegrád en 1646
* preposto en Esztergom en 1648, en la sama jaro episkopo en Pécs
* abato en Zalavár en 1653
* episkopo de Veszprém (urbo), samtempe departementestro de Veszprém en 1658.

Li estis signifa predikisto. Li estas entombigita en franciskana kirko en Sümeg.

Elektitaj publikaĵoj
--------------------

* en 1653 li eldonis sian predikaĵon

Fontoj
------

* hungarlingva biografio (la koncerna teksto estas legebla en la lasta parto)
* hungarlingva biografieto[*rompita ligilo*]
* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Pál Fejes** [fejeŝ], laŭ hungarlingve kutima nomordo **Fejes Pál** estis hungara matematikisto, kemiisto, altlerneja instruisto.

Pál Fejes naskiĝis la 13-an de januaro 1931 en Makó, li mortis la 8-an de septembro 2016 en Szeged.

Biografio
---------

Pál Fejes maturiĝis en gimnazio en sia naskiĝurbo en 1949, poste li akiris diplomon en Kemia Universitato de Veszprém en 1953. Li estis aspiranto de Géza Schay inter 1953-1957 en Teknikuniversitato de Budapeŝto, en la lasta jaro li kandidatiĝis. Inter 1957 kaj 1968 li havis postenon en akademia kemia esplora instituto. Dum vesperaj staĝoj de Scienca Universitato Loránd Eötvös li studis matematikon kaj li akiris plian diplomon en 1963. En la sekva jaro li estis en Universitato Johns Hopkins helpe de stipendio. En 1966 li doktoriĝis, inter 1967–1969 li instruis en Universitato Loránd Eötvös, inter 1971-2001 en Universitato József Attila. Li habilitiĝis en 1992 kaj en 2001 li pensiuliĝis. Li fokusiĝis pri zeolitoj. Li ricevis premion en 1998. Li havis edzinon, kiu naskis filinon en 1962.

Elektitaj libroj
----------------

* *Matematika I-II.* (1970)
* *Kémiai technológia I-II.* (1979)
* *Bevezetés a valószínűségszámításba és a matematikai statisztikába* (1986)
* *Mit írtak az ősmagyarokról 46 000 évvel ezelőtt?* (2009)
* *A magyar őstörténelemről szóló leletek itthon és szerte a világban* (2012)

Fontoj
------

* hungarlingva biografio kun foto

Referencoj
----------

1. ↑

|  |  |
| --- | --- |
| Bibliotekoj | * PeEnEo: 671428
* GND: 136899277
* LCCN: nb2011004080
* VIAF: 168641635
* ISNI: 0000 0001 1547 2201
 |
**Pál Gerics** [geriĉ], laŭ hungarlingve kutima nomordo **Gerics Pál** estis hungara altlerneja instruisto.

Pál Gerics naskiĝis la 18-an de januaro 1792 en Kéthely, li mortis la 27-an de oktobro 1868 en Keszthely.

Biografio
---------

Pál Gerics maturiĝis en premonstrata liceo en Keszthely en 1809, poste li frekventis seminarion, kiun li forlasis kaj inter 1813-1818 li studis medicinon en Reĝa Universitato de Pest. Post la diplomo li instruis en Georgikon, poste li studis en *k.k. Polytechnisches Institut* (Vieno). Inter 1820 kaj 1825 li studvojaĝis en okcidenta Eŭropo kun stipendio de Georgikon. Hejmenveninta li instruis ĝis 1848 en Georgikon, sed samtempe li estis rektoro, poste li retiriĝis.

Elektitaj kontribuoj
--------------------

* *Állatgyógyászat* (1836, manuskripto, tamen kopie studenta lernolibro)
* *Cáfirat a keszthelyi gazdasági tanintézet ügyében* (1839)

Fontoj
------

* hungarlingva biografio
* hungarlingva biografio
* hungarlingva biografio
* hungarlingva biografieto

Referencoj
----------

1. ↑

|  |  |
| --- | --- |
| Bibliotekoj | * PeEnEo: 723593
 |
**Pál Havassy** [havaŝi], laŭ hungarlingve kutima nomordo **Havassy Pál** estis hungara arkitekto.

Pál Havassy  naskiĝis la 8-an de marto 1924 en Nógrádszakál. Li mortis la 23-an de julio 1985 en Budapeŝto.

Biografio
---------

Pál Havassy akiris arkitektan diplomon en Teknikuniversitato de Budapeŝto en 1950. Post siaj studoj li eklaboris en ŝtata arkitekta firmao, li partoprenis en la postmilita rekonstruado de la Reĝa Palaco (Budapeŝto). Ekde 1964 li okupiĝis pri rekonstruadoj de historiaj monumentoj. En 1984 li pensiuliĝis. Li ricevis memormedalon en 1977, premion en 1983.

Elektitaj publikaĵoj
--------------------

* *Zusammenarbeit des Architekts und des Bibliothekars in unseren Tagen, im Spiegel der Prinzipien und der Praxis* (1965)
* *A Békéscsabai Megyei Könyvtár új épületének tervezési programja* (1973)
* *Rodostó, Tekirdag, Rákóczi Múzeum* (1983)

Elektitaj projektoj (kun aliaj)
-------------------------------

* nova domego de Teknikuniversitato de Budapeŝto
* Tutlanda Biblioteko Széchényi
* domo de Francisko Rákóczi la 2-a en Tekirdag

Fontoj
------

* hungarlingva biografio
* hungarlingva biografio kun foto


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Zolee Ganxsta** [zoli ganksta], laŭ hungara nomordo **Ganxsta Zolee** estas hungara drumisto, repisto, tekstopoeto, ŝlagrokomponisto, aktoro, voĉoaktoro. Lia origina nomo estas (hungarece) *Zana Zoltán*, en la pseŭdonimo Zolee estas angleca formo de karesnomo de Zoltán (*Zoli*), Ganxsta estas repmaniera fuŝaĵo de la vorto gangstero. Lia patro estis József Zana, lia patrino estis Ilona Kassai (ambaŭ aktoroj).

Zoltán Zana naskiĝis la 7-an de januaro 1966 en Budapeŝto.

Biografio
---------

Zolee Ganxsta maturiĝis en gimnazio en sia naskiĝurbo. Inter 1984–1987 li laboris en firmao, poste li estis senlaborulo. Li aliĝis al pluraj ŝlagrorkestroj, iom poste li estis aŭ drumisto aŭ repisto. Ekde 1999 li akiris ankaŭ malgrandajn filmajn rolojn. Li ricevis premiojn inter 1998-2003. Li havis edzinon, kiu naskis en 2007, sed li eksedziĝis.

Lia filma komponaĵo
-------------------

* Rosszfiúk (2000)

Elektitaj filmaj roloj
----------------------

* Hasfalmetszők (1999)
* Le a fejjel! (2005) – ekzekutisto
* Die Hard – Drágább, mint az életed (2013) - rusa gangstero
* Kölcsönlakás (2019) - Alfréd

Elektitaj hungaraj voĉoj en eksterlandaj filmoj aŭ en desegnaj filmoj
---------------------------------------------------------------------

* Codename: Panzers – Phase Two (2005) – Serigo de Angelis
* Verdák (2006) – Joe Komposztor
* Fel (2009) – Beta

Elektitaj ŝlagroj
-----------------

(En ŝlagroj li estis plej ofte komponisto kaj/aŭ tekstopoeto kune kun aliaj muzikistoj.)

* Ahová lépsz
* Ez a pokol
* Már nem érdekel
* Zuhansz velem

Liaj libroj
-----------

* *Ganxsta Zolee az első, az utolsó, az egyetlen* (2000)
* *Döglégy a világ körül* (2015)

Aŭdu ankaŭ
----------

* (post reklamo)

Fontoj
------

* hungarlingva biografio kun foto
* hungarlingva biografio kun foto
* hungarlingva biografio kun foto

Referencoj
----------

1. ↑

|  |  |
| --- | --- |
| Bibliotekoj | * PeEnEo: 659350
* GND: 1061252019
* VIAF: 121487196
* ISNI: 0000 0000 7937 9201
* MBA: 784f4081-b99f-42a9-acc7-9d5f1c1e4303
 |
**Árpád Élő,** laŭ hungarlingve kutima nomordo (kaj pli komplete) **Élő Árpád Imre** estis hungardevena-usonana ŝakisto, profesoro, fizikisto. Internacie li estis konata **Arpad Emrick Elo** aŭ pli simple **Arpad Elo.** Li estas la kreinto de la Elo-nombro por kelkaj sportludoj kiel ekzemple ŝako.

Árpád Élő [*rompita ligilo*] naskiĝis la 25-an de aŭgusto 1903 en Hungara reĝlando en Egyházaskesző. Li mortis la 5-an de novembro 1992 en Viskonsino en Brookfield.

Biografio
---------

La plena familio de Élő migris al Usono en 1913. Árpád Élő akiris fizikistan diplomon en Ĉikago en 1926. Post siaj studoj li instruis en universitato en Milvokio. Post jaroj li estis nomumita universitata profesoro.

Li aĝis dek, kiam li lernis ŝakludon. Inter 1935 kaj 1965 li estis naŭfoje ĉampiono de Viskonsino. Tiutempe li havis signifajn postenojn de usonaj ŝakludistoj. Li iĝis tutmonde konata pro kreado de *Elo-nombro*, kiu estis nova sistemo de ŝaka rangigosistemo. La Usono-Ŝako-Federacio profitis ĝin ekde 1960. La FIDE en 1970 adoptis la Elo-nombron.

Elektitaj publikaĵoj
--------------------

* *The Rating of Chessplayers, Past and Present* (1978)

Memorigiloj
-----------

* Elo-nombro

Fontoj
------

* hungarlingva biografio (la koncerna teksto estas legebla pli malsupre) Arkivigite je 2013-08-18 per la retarkivo Wayback Machine
* hungarlingva biografio kun foto

Vidu ankaŭ
----------

* Listo de Grandmajstroj

Eksteraj ligiloj
----------------



* Árpád Élő profilo ĉe ChessGames.com
* Árpád Élő profilo ĉe 365chess.com

* Portalo pri Biografio
* Portalo pri Ludo

|  |  |
| --- | --- |
| Bibliotekoj | * PeEnEo: 537028
* LCCN: n78053688
* VIAF: 50484289
* ISNI: 0000 0000 8228 9143
* BIBSYS: 90222263
 |
La **Kalvinana preĝejo** estas mezepoka religia historia monumento en Hungario, en vilaĝo Mezőlak.

Historio
--------

Tiu ĉi preĝejo estis konstruita inter en la 14-a jarcento, kelkaj supozas, ke pli frue. Ĝis tiam arkeologia esplorado ne okazis. Laŭ historiistoj tiu loko estas mezo de jam malaperinta vilaĝo "Godena". En 1623 tiu gotika katolika preĝejo bruldetruiĝis (pli frue ankaŭ detruoj de turkoj okazis), poste ĝi estis trakonstruita laŭ malfrubaroko. Ŝajnas, tiutempe jam kalvinanoj uzis la kirkon. Plena renoviĝo okazis en 1911, tiam oni metis memortabulon super la enirejon. Laŭ tio ankaŭ en 1838 trakonstruo okazis. La ligna pordo devenis el la malnova preĝejo. Sur ĝi estas videbla hakilfrapo, laŭ la vilaĝanoj tion faris la tataroj.

Konstruaĵo
----------

La preĝejo situas sola laŭ la ĉefvojo, tamen flanke estas nur 1 metro al la sekva domo. En mezo de la fasado estas la kvadrata turo. Interne la preĝejo havas orgenon.

Fontoj
------

* hungare kun fotoj
* hungare kun foto
* Arkivigite je 2018-05-01 per la retarkivo Wayback Machine


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **Kalvinana preĝejo** estas eklezia Monumento historia en vilaĝo Konyár (Hungario).

Historio
--------

La katolika romanika kirko estis konstruita en Konyár en fino de 12-a jarcento aŭ en komenco de la sekvanta jarcento. El tio restis nun nur la turo. La [navo]] estis konstruita en la 15-a jarcento, sed li barokiĝis inter 1741-1744. Intertempe en la dua duono de la 16-a jarcento la loĝantoj sekvis jam la kalvinismon. Ĉirkaŭ 1600 Stefano Bocskai transdonis la preĝejon al la kalvinanoj. En 1660 la turkoj bruldetruis la kirkon, tamen la muroj restis. Oni kovris ĝin per kanoj kaj tiel ili uzis ĝin. La renovigaj laboroj okazis inter 1741-1744. Pluraj renovigaj aŭ pligrandigaj laboroj okazis en 1780, 1855, 1888, 1893 fine en 2006. La orgeno estis farita en 1908.

Konstruaĵo
----------

La kirko situas en korto. La kvadrata turo havas barokan bulboforman turopinton. La turo havas supre ankaŭ terasojn en ĉiuj flankoj, ili estis rigardejo por la fajrobrigado. La internaj instalaĵoj estas barokaj. La predikejo estis farita en 1893.

Fontoj
------

* hungare kun fotoj
* 
* 
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **Kalvinana kirko** estas religia historia monumento en Hungario, en vilaĝo Laskod.

Historio
--------

La unua mencio pri preĝejo de Laskod okazis en 1483. Laŭ tiu ĝi estis sentura konstruaĵo kun rajto pri sepultoj. Laŭ la arkeologiaj esploroj ĝi estis konstruita en dua duono de la 13-a jarcento, tiam ĝi estis malgranda kvadrata navo kun duonronda sanktejo. Ĉirkaŭ la 17-a jarcento la loĝantoj forlasis la katolikismon kaj prenis la kalvinismon. Laŭ la nova rito la kirko estis trakonstruita, sed pluraj trakonstruoj okazis en la 18-a kaj la 19-a jarcentoj. La turo estis konstruita en 1863. La kirko estis renovigita en la 1990-aj jaroj kune kun la arkeologiaj esploroj. Ekde tiam oni povas vidi partojn el la iamaj freskoj.

Konstruaĵo
----------

La kirko situas sola en korto, sed la enirejo estas atingebla rekte el la trotuaro. En la fasado la larĝa kvadrata turo reliefas, malantaŭe la navo konsistas el du partoj. Al la dua parto malalta konstruaĵo aliĝas. Interne la plej menciindaj estas la triparta freskoserio pri Ladislao la 1-a (Hungario), krome restaĵoj pri Sankta Georgo kaj Sankta Paŭlo.

Fontoj
------

* Arkivigite je 2018-04-18 per la retarkivo Wayback Machine hungare
* hungare kun foto Arkivigite je 2016-11-04 per la retarkivo Wayback Machine
* hungare kun foto
* hungare kun fotoj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.